मैहतपुर (ऊना)। देहलां स्थित डाइट में कार्यक्रम के दौरान विशेष बच्चों की मदद के लिए मुख्यातिथि भाजपा के प्रदेश अध्यक्ष सतपाल सत्ती ने ट्राइ साइकिल और वॉकिंग स्टिक दीं। सत्ती ने कहा कि समाज में विशेष बच्चों की मदद करना ही असल में सच्ची मानवता है। समाज के इन विशेष बच्चों के लिए केंद्र एवं राज्य सरकार ने अनेक कल्याणकारी योजनाएं शुरू कर रखी हैं। राष्ट्रीय एवं अंतर्राष्ट्रीय स्तर पर खेलों में विशेष बच्चों का उम्दा प्रदर्शन इस बात का सबूत है कि ये समाज के दूसरे सामान्य बच्चों से पीछे नहीं हैं।